“Sy stuur ’n boodskap van vertroue aan die mense: Sy gaan terug werk toe, sy sal op die gewone manier werk, maar sonder om kanse te waag,” het die koninklike skrywer Robert Jobson gesê.
Buckingham-paleis het gesê die koningin het besluit om nie ’n masker te dra nie nadat sy haar eie medici en wetenskaplikes van dié navorsingsgerief, wat Brittanje in sy reaksie op die pandemie bystaan, geraadpleeg het.
Die koninklike familie is in Maart ook deur die pandemie geraak toe die troonopvolger, prins Charles (71), positief vir die virus getoets is. Hy was in Skotland in isolasie en sy kantoor het destyds gesê dit is onbekend hoe hy die virus opgedoen het. – Reuters, CNN en Daily Mail